અમરાપર ગામના માજી સરપંચ કડીવાર હુશેનભાઈ સાથે વાત કરતા તેમને કહ્યું હતું કે, છેલ્લા ઘણા વર્ષોથી અમરાપર ગામમાં પાણીના ધાંધિયા હોવાથી સ્થનિક અધિકારી અને અધિકારી તો ઠીક રાજ્યના પાણી પુરવઠા વિભાગના અધિકારીઓ, પાણી પુરવઠા વિભાગના મંત્રી અને રાજ્યના મુખ્ય મંત્રી સુધી પાણીની સમસ્યાને પહોચાડવામાં આવી છે જો કે, અફસોસ કે આજ દિન સુધી લોકોની પાણીની સમસ્યાને ઉકેલવામાં આવી નથી જેથી મહિલાઓને પાણીના એક બેડા માટે ભારે હાલાકીનો સામનો કરીને ધોમધખતા તાપમાં પાણી ભરવા માટે જવું પડે છે માટે જીલ્લાના અધિકારીઓ તેમજ પદાધિકારીઓ દ્વારા વહેલામાં વહેલી તકે નવી જૂથ યોજનામાં આ ગામનો સમાવેશ કરીને અમરાપરગામનો પાણીનો પ્રશ્ન ઉકેલવામાં આવે તેવું આ ગામના લોકો ઈચ્છી રહ્યા છે